Regiono Olomouc

Regiono Olomouc situas en nordo de Moravio, ties la plej norda parto historie apartenas en Silezion. Oriente ĝi najbaras kun Moravia-Silezia Regiono, sudoriente kun Regiono Zlín, sudokcidente kun Sudmoravia regiono kaj okcidente Regiono Pardubice. Norde ties najbaro estas Pollando.

 Naturkondiĉoj 

Mezproksima supermara alteco pli-malpli sinkas de nordo al sudo. Regiono Olomouc dividiĝas je la plej alta moravia montaro Hrubý Jeseník kun najbara Moravia-Silezia Regiono; sur montodorso de Jeseníky ankaŭ kondukas malnova landlimo inter Moravio kaj Silezio. Okcidenton kaj sudokcidenton de Regiono kovras terlangoj de Bohema-Moravia montetaro, en orienta limo leviĝas montetaro Oderské vrchy. Sudorientan parton de Regiono plenigas fekundaj ebenaĵoj en teritorio nomata Haná.

De nordo al sudo tra Regiono trafluas rivero Morava, en kies riverregiono apartenas plimulto de la teritorio de Regiono. Morava enfluiĝas en Danubon, kiu ties akvojn forkondukas en Nigran maron. Randajn partojn de Regiono el nordo (malantaŭ remparo de Jeseníky) kaj nordoriente deakvigas rivero Odro ĝis Balta maro.

En Regiono Olomouc situas la plej profunda abismo en Ĉeĥio – Abismo ĉe Hranice. Interesaj naturregionoj estas Litovelské Pomoraví, naturparko Sovinecko kaj Velký Kosíř. Montetaroj Oderské vrchy kaj Nízký Jeseník estas plenaj de densaj arbaroj kaj rojoj.

 Administra divido 

La teritorio de Regiono estis limigita per teritorioj de distriktoj: Distrikto Olomouc, Distrikto Přerov, Distrikto Prostějov, Distrikto Šumperk kaj Distrikto Jeseník.

Komence de la jaro 2003 pereis distriktaj oficejoj kaj Regionoj ekde tiu tempo dividas sin en la tn. urbojn kun disvastigita agadeco. Krom la supre menciitaj eksaj distriktaj urboj laboras en la ŝtata administrado en la teritorio de Regiono ankoraŭ tiuj ĉi urboj: Hranice na Moravě, Konice, Lipník nad Bečvou, Litovel, Mohelnice, Šternberk, Uničov kaj Zábřeh.

En Regiono estas 394 komunumoj, el tio 13 urboj kun disvastigita agadeco. Sidejurbo de Regiono estas laŭstatuta urbo Olomouc.

 Historio 

Regiono kiel pli supera administra tutaĵo de Ĉeĥa respubliko estiĝis en la jaro 2000.

Olomouc en pasinteco rivalis kun Brno je gvidposteno en Moravio. Jam dum la epoko de la dinastio Premislidoj Moravio estis apartigita en destinojn Olomouc, Brno kaj Znojmo. Brno pli malfrue fariĝis sidejo de moraviaj landaj nobelaroj, sed ankaŭ poste la nobelaroj kunvenis alterne en Olomouc kaj Brno. Olomouc estas ankaŭ sidejo de ĉefepiskopejo, administranta la tutan Moravion.

 Ekonomio 

Plej multe da loĝantoj laboras en industrio. Areoj de agrikultura grundo estas ampleksaj, malgraŭ tio senlaboreco en agrikulturo senĉese malaltiĝas.

 Trafiko 

Ek okcidento orienten kondukas tra Regiono ĉeĥa „ĉefa fervojlinio“ el Prago tra Pardubice, Zábřeh, Olomouc, Přerov, Hranice na Moravě kaj plu al Ostrava kaj ĝis Slovakio aŭ Pollandon. Aŭtostrado kunigas Olomoucon kun Brno en sudo, daŭrigo al nordoriento ĝis Ostrava ankoraŭ ne estas preta.

 Scienco kaj klereco 

En Olomouc estas universitato.

 Rilataj temoj 

 Ĉeĥio 
 Ĉeĥoslovakio
 Moravio
 Silezio
 Distriktoj de Ĉeĥio

 Eksteraj ligiloj 
 Regiona oficejo 
 Ĉeĥa statistikejo pri Regiono
 Adresoj en Regiono 
 Adresaro de oficejoj en Regiono
 Portalo de la publika administrado
 Portalo E-PUSA 

*
O